**Daniel Štumpf** (s. 18. heinäkuuta 1991 Nitra, Tšekkoslovakia) on slovakialainen jääkiekkoilija, joka pelaa Tšekin Extraligan HC Zlínissä. Hän on pelipaikaltaan keskushyökkääjä, mutta osaa pelata myös laidassa. Štumpf laukoo oikealta.

Ura
---

Štumpf oli HK Nitran A-nuorten paras pistemies ja maalintekinä kaudella 2009–2010 tehoilla 38+26=64. Hän sijoittui Slovakian A-nuorten maalipörssissä neljänneksi ja jakoi pistepörssin yhdeksännen sijan Patrik Szabón kanssa. Kaudella 2010–2011 Štumpf debytoi Extraligassa ja pelasi yhteensä 39 runkosarjaottelua Slovakian alle 20-vuotiaiden maajoukkueen HK Orange 20 -projektissa ja HK Nitrassa yhteensä 39 runkosarjaottelua tehopistein 3+2=5 sekä kaksi playoff-ottelua tehden yhden maalin. Hän vahvisti myös Nitran A-nuoria kevään 2011 pudotuspeleissä, joissa Štumpf oli joukkueen paras pistemies tehoilla 4+3=7.

Kaudeksi 2011–2012 Štumpf siirtyi valkovenäläisen MHK Junostin joukkueeseen pelaamaan Venäjän nuorten sarjaa, MHL:ää. Hän oli tehoilla 22+19=43 joukkueen paras maalintekijä ja toiseksi paras pistemies. Štumpf oli myös tehoilla 8+5=13 Junostin paras pistemies ja maalintekijä kevään 2012 karsintasarjassa. Heinäkuussa 2012 hän teki 1+1+1-vuotisen sopimuksen SM-liigajoukkue JYPin kanssa. Štumpf pelasi kauden 2012–2013 kuitenkin kokonaan sen farmijoukkue JYP-Akatemiassa, Mestiksessä. Hän ei lopulta käyttänyt sopimuksessaan ollutta optiota, eikä jatkanut JYPin organisaatiossa kaudella 2013–2014.

Elokuussa 2013 Štumpf palasi try-outille HK Nitraan. Hän pelasi siellä kaudella 2013–2014 26 runkosarjaottelua tehopistein 2+5=7, kunnes Štumpf siirtyi loppukaudesta Tšekin toiseksi korkeimmalle sarjatasolle 1. Národní Hokejová Ligan HC Havlíčkův Brodiin. Kaudeksi 2014–2015 hän palasi kotimaahansa ja siirtyi HK 36 Skalican riveihin. Štumpf oli tehoilla 20+16=36 joukkueen paras maalintekijä ja jakoi sisäisen pistepörssin voiton René Školiakin kanssa. Kaudeksi 2015–2016 hän siirtyi kolmivuotisella sopimuksella Tšekin Extraligan HC Zlíniin.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2010–2011 | HK Orange 20 | SloEL | 13 | 1 | 0 | 1 | 0 | - | - | - | - | - |
|  | HK Nitra | SloEL | 26 | 2 | 2 | 4 | 0 | 2 | 1 | 0 | 1 | 0 |
| 2011–2012 | MHK Junost | MHL | 54 | 22 | 19 | 43 | 34 | - | - | - | - | - |
| 2012–2013 | JYP-Akatemia | Mestis | 40 | 12 | 7 | 19 | 28 | - | - | - | - | - |
| 2013–2014 | HK Nitra | SloEL | 26 | 2 | 5 | 7 | 8 | - | - | - | - | - |
|  | HC Havlíčkův Brod | Tšekki I | 5 | 0 | 0 | 0 | 2 | - | - | - | - | - |
| 2014–2015 | HK 36 Skalica | SloEL | 55 | 20 | 16 | 36 | 12 | - | - | - | - | - |
| 3 kautta | yhteensä | SloEL | 120 | 25 | 23 | 48 | 20 | 2 | 1 | 0 | 1 | 0 |
| 1 kausi | yhteensä | Mestis | 40 | 12 | 7 | 19 | 28 | - | - | - | - | - |

Lähteet
-------

* Daniel Štumpf The Internet Hockey Databasessa (englanniksi)
* Daniel Štumpf *Elite Prospects*. Everysport Media Group AB.  (englanniksi)

### Viitteet

1. 1 2 3 4  Daniel Štumpf *Elite Prospects*. Everysport Media Group AB.  (englanniksi)
2. ↑  Sivusto: JYP sopimukseen slovakialaisjuniorin kanssa  21.7.2012. Jatkoaika.com. Viitattu 22.7.2012.
3. ↑  Kvasnica, Kristián: Štumpf podpísal zmluvu na tri roky s fínskym šampiónom JYP  21.7.2012. SlovakProspects.com.  Arkistoitu 8.12.2015. Viitattu 22.7.2012. (slovakiksi)
4. ↑  Slovakkihyökkääjä lähtee Jyväskylästä  17.4.2013. Jatkoaika.com. Viitattu 12.6.2013.
5. ↑  Daniel Štumpf sa pripojil k Nitre, čaká ho krátka skúška  29.8.2013. HK Nitra. Viitattu 13.9.2013. (slovakiksi)
6. ↑  Ordelt, Roman: Tým PSG Zlín hlásí první příchod: útok posílí slovenský hokejista Daniel Štumpf ze Skalice  20.4.2015. HC PSG Zlín.  Arkistoitu 8.12.2015. Viitattu 27.11.2015. (tšekiksi)